text: Togturen kræver tålmodige passagerer
  28 marts 2013 kl. 14.49
  Påskens reparations-arbejde på jernbanebroen ved Jens Holms Vej i Kolding kræver tålmodighed hos passagerne på togene, der passerer Kolding i helligdagene.
  Intercity-togene fra Esbjerg kører 15-20 minutter tidligere end normalt. Det er nødvendigt for at holde køreplanen og sikre kunderne, at de kan nå deres forbindelse til busser og lokalbaner på Fyn og Sjælland.
  Tilsvarende kommer Intercity-togene til Esbjerg 15-20 minutter senere end normalt.
  Mellem Kolding og Fredericia indsættes busser som erstatning for regionaltog.
  